Disney Tetapkan Tarikh Tayangan “The Little Mermaid” Pada 2023
Disney secara rasmi menetapkan tarikh tayangan filem remake live-action terbaru mereka, The Little Mermaid, iaitu pada 26 Mei 2023.  Halle Bailey akan memainkan watak utama sebagai Ariel dengan Javier Bardem akan membawa peranan King Triton. Menyertai mereka adalah Jonah Hauer-King sebagai Putera Eric, Jacob Tremblay sebagai Flounder, Awkwafina sebagai Scuttle, Daveed Diggs sebagai Sebastian, dan Melissa McCarthy, yang akan memainkan peranan sebagai ahli sihir laut Ursula. Untuk versi baru The Little Mermaid, Disney menggandingkan Lin-Manuel Miranda dan Alan Menken untuk mencipta campuran lagu lama dan baru yang akan ditampilkan dalam versi filem yang akan datang. Pengarah filem ini, Rob Marshall sebelum ini pernah bekerjasama dengan Lin-Manuel Miranda dalam Mary Poppins Returns. Filem animasi Disney The Little Mermaid telah menjana $211 juta dolar di box office global dan jualan videonya turut menjadi yang antara yang terlaris. Ia juga telah mempopularkan beberapa lagu seperti “Under The Sea” dan “Part of Your World.” Berdasarkan cerita dongeng Denmark karya Hans Christian Andersen, ia menceritakan kisah seorang puteri duyung berusia 16 tahun bernama Ariel yang ingin menjadi manusia.